Sergei Šoigu

Sergei Kužugetovitš Šoigu (vene keeles Сергей Кужугетович Шойгу, tõva keeles Сергей Күжүгет оглу Шойгу; sündinud 21. mail 1955 Tšadanis Tuva autonoomses oblastis (tänapäeval Tõva)) on Venemaa sõjaväelane ja riigitegelane, aastatel 2012–2024 Venemaa kaitseminister.

Elulugu
Aastatel 1994–2012 oli Šoigu eriolukordade minister, olles kõige kauem ametis olnud Venemaa minister pärast Nõukogude Liidu lagunemist. 

11. mail 2012 nimetati ta Moskva oblasti kuberneriks. Pärast kaitseminister Anatoli Serdjukovi ametist vabastamist nimetas president Vladimir Putin Šoigu Venemaa kaitseministriks. Ta oli kaitseminister alates 6. novembrist 2012 kuni 12. maini 2024.

Šoigu isa oli tõvalane ja ema venelane. Tal on armeekindrali auaste.

Alates novembrist 2009 on ta Vene Geograafia Seltsi esimees.

Teda peetakse üheks Krimmi okupeerimise ja Venemaa sõjaliste aktsioonide peaorganiseerijaks Ida-Ukrainas.

Rahvusvahelise Kriminaalkohtu Rooma statuudi põhjal on Šoigu de facto süüdi genotsiidis, sõjakuritegudes ja inimsusvastastes kuritegudes. Tema juhtimisel algas 2014. aastal Vene-Ukraina sõda. Ühtlasi tema juhtimisel alustas Venemaa 24. veebruaril 2022 täiemahulist sõjalist sissetungi Ukrainasse.

Auastmed
Nõukogude Liit
 Aasta Õlak Auaste   reservleitnant

Venemaa Föderatsioon
 Aasta Kuupäev Õlak Auaste  26. aprill  kindralmajor  5. mai  kindralleitnant  8. detsember  kindralpolkovnik  7. mai  armeekindral

Tunnustus
1999 Venemaa kangelane
2001 Sahha (Jakuutia) Vabariigi aukodanik
2010 Rahvusvaheline auhind "Usk ja ustavus"
2014 Krimmi ühendamise medal

 Viited 

 Välislingid 
 Шойгу, Сергей Lentapedias

Kategooria:Püha Andreas Esmakutsutu ordeni (Venemaa Föderatsioon) kavalerid
Kategooria:Venemaa Föderatsiooni armeekindralid
Kategooria:Venemaa kaitseministrid
Kategooria:Sündinud 1955